ଜମ୍ମୁ-କାଶ୍ମୀର ଯିବେ ରାଷ୍ଟ୍ରପତି, ସୁରକ୍ଷା ବ୍ୟବସ୍ଥା କଡ଼ାକଡ଼ି | Kanak News\nଜମ୍ମୁ-କାଶ୍ମୀର ସହ ଲଦାଖ ଗସ୍ତ କରିବେ ରାଷ୍ଟ୍ରପତି, କାର୍ଗିଲ ବିଜୟ ଦିବସରେ ଯୁଦ୍ଧ ସ୍ମାରକରେ ଦେବେ ଶ୍ରଦ୍ଧାଞ୍ଜଳି\nBy Pradip Nayak Last updated Jul 24, 2021\nକନକ ବ୍ୟୁରୋ : ରାଷ୍ଟ୍ରପତି ରାମନାଥ କୋବିନ୍ଦ ଜୁଲାଇ ୨୫ ରୁ ୨୮ ପର୍ଯ୍ୟନ୍ତ ଜମ୍ମୁ-କାଶ୍ମୀର ଓ ଲଦାଖ ଗସ୍ତ କରିବେ । ଏହି ଗସ୍ତ ସମୟରେ ସେ ଜୁଲାଇ ୨୬ ତାରିଖ ଦିନ କାର୍ଗିଲ ଦିବସର ୨୨ ତମ ବାର୍ଷିକରେ ଯୁଦ୍ଧ ସ୍ମାରକରେ ଶ୍ରଦ୍ଧାଞ୍ଜଳି ଅର୍ପଣ କରିବାର କାର୍ଯ୍ୟକ୍ରମ ରହିଛି । ୨୭ ତାରିଖରେ ସେ ଶ୍ରୀନଗର ଠାରେ ଥିବା କାଶ୍ମୀର ବିଶ୍ୱବିଦ୍ୟାଳୟର ୧୯ ତମ ବାର୍ଷିକ ଦୀକ୍ଷାନ୍ତ ସମାରୋହରେ ସମ୍ବୋଧିତ କରିବାର କାର୍ଯ୍ୟକ୍ରମ ରହିଛି ।\nରାଷ୍ଟ୍ରପତିଙ୍କ ଗସ୍ତକୁ ନଜରରେ ରଖି ସୁରକ୍ଷା ବ୍ୟବସ୍ଥାକୁ କଡାକଡି କରାଯାଇଛି । ରାମନାଥ କୋବିନ୍ଦ ରାଷ୍ଟ୍ରପତି ହେବା ପରେ ୨୦୧୯ ମସିହାରେ ବି ସେ କାର୍ଗିଲ ଦିବସ କାର୍ଯ୍ୟକ୍ରମରେ ଯୋଗ ଦେବାର ଥିଲା । ମାତ୍ର ଖରାପ ପାଗ କାରଣରୁ ତାଙ୍କର ଏହି ଗସ୍ତ ବାତିଲ କରାଯାଇଥିଲ ।\nPresident Kovind will visit Jammu & Kashmir and Ladakh from July 25 to 28\nDuring his visit, he will pay homage at Kargil War Memorial on 22nd Anniversary of Kargil Vijay Diwas on July 26. On July 27, he will address 19th Annual Convocation of University of Kashmir in Srinagar. pic.twitter.com/XCbehIixfL\nରାଷ୍ଟ୍ରପତିଙ୍କ ଗସ୍ତକୁ ନଜରରେ ରଖି ସୁରକ୍ଷା ବ୍ୟବସ୍ଥା ସହିତ ସ୍ୱତନ୍ତ୍ର ଅଧିକାରୀଙ୍କୁ ମୁତୟନ କରାଯାଉଛି । ବିମାନବନ୍ଦରରୁ ସଭା ସ୍ଥଳକୁ ଯିବା ରାସ୍ତାରେ କଡା କଡି ଯାଂଚ ଚାଲିଛି । ଅନ୍ୟପଟେ ଉପତ୍ୟାକାରେ ବି ଯାଂଚକୁ ତ୍ୱରାନ୍ୱିତ କରାଯିବ ସହ ଅଧିକ ସୁରକ୍ଷାକର୍ମୀ ମୁତୟନ କରାଯାଇଛି । ଅନ୍ୟପଟେ ରାଷ୍ଟ୍ରପତିଙ୍କ ଗସ୍ତବେଳେ ଟ୍ରାଫିକ ବ୍ୟବସ୍ଥାକୁ କିଛି ସମୟ ପାଇଁ ବନ୍ଦ ରଖିବାକୁ ନିଷ୍ପତ୍ତି ନିଆଯାଇଛି । କହିରଖୁ କି ଆସନ୍ତା ବର୍ଷ ଜମ୍ମୁ -କାଶ୍ମୀରରେ ବିଧାନସଭା ନିର୍ବାଚନ ହେବ ବୋଲି ଅନୁମାନ କରାଯାଉଛି । ଏନେଇ ମୁଖ୍ୟ ନିର୍ବାଚନ କମିଶନରଙ୍କ ନେତୃତ୍ୱରେ ଏକ ପୁନଃସୀମାନିର୍ଦ୍ଧାରଣ କମିଟି ଜମ୍ମୁ-କାଶ୍ମୀର ଗସ୍ତ କରି ସ୍ଥିତି ଅନୁଧ୍ୟାନ କରିଛନ୍ତି ।\nଗ୍ୟାଙ୍ଗଷ୍ଟର ହାଇଦର ମୃତ । ପୋଲିସ ଏନକାଉଣ୍ଟରରେ ଗୁରୁତର ହୋଇଥିଲା ହାଇଦର ।\nଆସନ୍ତାକାଲି ହେବ ହାଇଦର ମୃତଦେହର ପୋଷ୍ଟମର୍ଟମ । ବ୍ୟବଚ୍ଛେଦ ହେବା ପରେ ମରଶରୀରକୁ ପରିବାର ହାତକୁ ହେବ ହସ୍ତାନ୍ତର ।
